సుశోవన్ బెనర్జీ

ఒక రూపాయి వైద్యుడుగా ప్రసిద్ధి చెందిన సుశోవన్ బెనర్జీ (మరణం:2022 జులై 26) పశ్చిమ బెంగాల్ కి చెందిన ఒక భారతీయ వైద్యుడు, రాజకీయవేత్త. పేదలకు కేవలం ఒక రూపాయికే వైద్యం చేసేవాడు. 1984లో బోల్పూర్ ఎమ్మెల్యేగా పని చేశారు. 2020లో, వైద్య రంగంలో ఆయన చేసిన కృషికి గాను భారత ప్రభుత్వం ఆయనకు పద్మశ్రీ పురస్కారాన్ని అందించింది.

ప్రారంభ జీవితం
బెనర్జీ పశ్చిమ బెంగాల్‌లోని బోల్‌పూర్‌కు చెందినవారు. అతను R. G. కర్ మెడికల్ కాలేజ్ అండ్ హాస్పిటల్ నుండి గ్రాడ్యుయేషన్ పట్టాను, కలకత్తా విశ్వవిద్యాలయం నుండి పాథాలజీలో తన PG డిగ్రీ పట్టాను అందుకున్నారు. తర్వాత అతను హెమటాలజీలో డిప్లొమా కోసం లండన్ వెళ్లాడు.

రాజకీయ, ఉద్యోగ జీవితం
బెనర్జీ 1984లో భారత జాతీయ కాంగ్రెస్ టిక్కెట్‌పై పోటీ చేసి బోల్పూర్ నుండి పశ్చిమ బెంగాల్ శాసనసభ సభ్యునిగా ఎన్నికయ్యారు. 1963 నుంచి పేద రోగులకు కేవలం ఒక్క రూపాయికే వైద్యం చేయటం ప్రారంభించారు. 2020లో అతను తన జీవితకాలంలో అత్యధిక సంఖ్యలో రోగులకు చికిత్స అందించిన వ్యక్తిగా గిన్నిస్ వరల్డ్ రికార్డ్స్‌లో చోటు సంపాదించుకున్నారు. అదే సంవత్సరంలో, వైద్యరంగంలో ఆయన చేసిన కృషికి భారత ప్రభుత్వం పద్మశ్రీతో సత్కరించింది.  అతను R. G. కర్ మెడికల్ కాలేజీ అండ్ హాస్పిటల్ నుండి బంగారు పతకాన్ని కూడా పొందారు.

అవార్డులు
బంగారు పతకం
2020లో పద్మశ్రీ

మూలాలు

వైద్యులు
పశ్చిమ బెంగాల్ వ్యక్తులు
2022 మరణాలు